تقييم المطعم: يعتبر هالمطعم الصيني اللي يدار من قبل إدارة هنديه من افضل المطاعم الصينيه في الخبر. بصراحه هالمطعم اتعامل معه من اكثر من 15 سنه واكله هو هو ما تغير ابد ومحافظ على نكهته الطيبه. وخلا هالسنوات كل ما اعزم احد من الأصحاب او الأهل فيه يصبح مدمن عليه ويشكرني. وافضل الطلبات عنده هي الآتي: 
 شوربة التنين الحارة Hot Dragon Soup 
 رز مقلي مشكل Mix Fried Rice 
 نودلز بالمشروم Mushroom Noodles 
 خبز هندي او ما يعرف بـ &quot;نان&quot; 
 وهذا بالإضافه لبعض انواع النودلز الأخرى والصالونات الطيبه والتندوري والمشوي وغيرها. ولآكن لا انصح بالكباب المشوي لأنه غير جيد والسبب واضح انه من غير اختصاصهم ولآكنه موجود بالقائمه. ويقومون بشكل سنوي دوري بعمل مهرجان اكل أسيوي خاص بمنطقه معينه ويقومون بطرح قائمة طعام خاصه تقدم في فترة معينه بالإضافه لقائمة الطعام الرئيسية. 
 ولآكن يعيب المطعم زحمته خاصه في نهاية الأسبوع ومساحته محدودة منذ سنوات ولم يقم بتجديد ديكوره. ولآكن جلسته معقوله وخاصه الجلسات الداخليه الدائريه الخاصه بالعوائل. 
 انصح اللي بيروح له في نهاية الأسبوع يكلمهم ويحجز قبل لا يروح ويتوهق وخاصه وان الحصول على موقف للسياره هناك مزعج.